Masejas

Masejas () – miestas šiaurės rytų Brazilijoje, Atlanto vandenyno pakrantėje, prie Mundau lagūnos. Alagoaso valstijos sostinė. Yra jūrų uostas (eksportuojamas cukrus), Zumbi dos Palmares tarptautinis oro uostas, plentų mazgas. Tekstilės, cukraus, chemijos pramonė. Veikia Alagoaso federalinis universitetas (įkurtas 1961 m.).

 Istorija 

Miesto pavadinimas kilo iš indėniško žodžio ir reiškia iš žemės ištrykštančias vandens sroves, kurių pasitaiko Masejo apylinkėse. Gyvenvietė susikūrė XIX a. pr. kaip medienos eksporto ir cukraus pramonės centras. 1839 m. Masejas tapo valstijos sostine.

 Šaltiniai 

Kategorija:Alagoaso miestai